Ons Kandelaar | Jaargang 71 | Nommer 47 - Gereformeerde Kerk Krugersdorp
Nov 27, 2021 | Ons Kandelaar
Sondag 28 November 2021 | Oggenddiens | Dr De Wet Saaiman
Skriflesing: Psalm 19:1-15
Teksvers: Lukas 2:10-11
Tema: Advent 1: Die goeie tyding van groot blydskap!
Ons hou almal daarvan om goeie nuus te ontvang. Kersfees, die geboorte van Jesus Christus, is vir ons as sondaars die goeie nuus. Die rede waarom dit goeie nuus is, word deur die engel self gegee.
Vandag is vir julle gebore die Verlosser, Christus die Here. Dit is die beste nuus wat ooit gehoor is. Dit waaraan die ganse mensdom gely het, kon nie reg gedokter word nie. 'n Goeie leier of diplomaat sou ook nie help nie. Nee, om los te kom van die sonde, moes daar 'n Verlosser gevind word. 'n Verlosser wat 'n ware regverdige mens en tegelyk ook waarlik God is. Wie sou so 'n verlosser kon voorsien? Nie mense nie. Die goeie nuus is: God voorsien self. 'n Verlosser word gestuur, Sy eie seun. Nou hoef ons nie meer te vrees nie. Vir die grootste oorsaak van ons vrees, naamlik ons sonde, is daar voorsiening gemaak.
Hoor vandag nog die engeleboodskap. Moenie vrees nie … en deel so in die ware seën van Kersfees. By die aanvang van Advent kyk ons in die preek na die goeie tyding van groot blydskap en ons let op: